CELEX: 22019D0355
Language: lt
Date: 1551052800000
Title: 2019 m. vasario 25 d. AKR ir ES ambasadorių komiteto sprendimas Nr. 1/2019, kuriuo patvirtinama, kad Bendradarbiavimo žemės ūkio ir kaimo srityse techninio centro (CTA) direktorius įvykdė 2017 finansinių metų Centro biudžetą [2019/355]

5.3.2019   
               
               
                  LT
               
               
                  Europos Sąjungos oficialusis leidinys
               
               
                  L 64/11
               
            
         AKR IR ES AMBASADORIŲ KOMITETO SPRENDIMAS Nr. 1/2019
         2019 m. vasario 25 d.
         kuriuo patvirtinama, kad Bendradarbiavimo žemės ūkio ir kaimo srityse techninio centro (CTA) direktorius įvykdė 2017 finansinių metų Centro biudžetą [2019/355]
         AKR IR ES AMBASADORIŲ KOMITETAS,
         atsižvelgdamas į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (1), ypač į jo III priedo 2 straipsnio 6 dalį,
         atsižvelgdamas į 2013 m. lapkričio 7 d. AKR ir ES ambasadorių komiteto sprendimą Nr. 5/2013 dėl Bendradarbiavimo žemės ūkio ir kaimo srityse techninio centro (CTA) statuto (2), ypač į jo priedo 4 straipsnio 2 dalį,
         atsižvelgdamas į 2006 m. rugsėjo 27 d. AKR ir EB Ambasadorių komiteto sprendimą Nr. 3/2006 dėl Žemės ūkio ir kaimo bendradarbiavimo techninio centro (CTA) finansinio reglamento (3), ypač į jo 26 straipsnio 5 dalį,
         atsižvelgdamas į Bendradarbiavimo žemės ūkio ir kaimo srityse techninio centro 2017 finansinių metų, kurie baigėsi 2017 m. gruodžio 31 d., finansines ataskaitas,
         atsižvelgdamas į auditorių ataskaitą dėl Centro 2017 finansinių metų sąskaitų,
         susipažinęs su Centro direktoriaus pateiktais atsakymais į auditorių pastabas,
         atsižvelgdamas į tai, kad Bendradarbiavimo žemės ūkio ir kaimo srityse techninio centro valdyba patvirtino 2017 finansinių metų Centro finansines ataskaitas ir auditorių ataskaitą,
         kadangi:
         
                     (1)
                  
                  
                     Centro pajamas 2017 finansiniais metais sudarė daugiausia įnašai iš Europos plėtros fondo, siekiantys 14 792 000 EUR;
                  
               
                     (2)
                  
                  
                     2017 finansiniais metais direktorius Centro biudžetą iš esmės vykdė taip, kad turėtų būti patvirtinta, jog tų metų biudžetą jis įvykdė,
                  
               NUSPRENDĖ:
         
            Vienintelis straipsnis
            Komitetas, remdamasis atitinkamų finansinių metų auditorių ataskaita ir finansinėmis ataskaitomis, patvirtina, kad Bendradarbiavimo žemės ūkio ir kaimo srityse techninio centro direktorius įvykdė 2017 finansinių metų Centro biudžetą.
         
         
            Priimta 2019 m. vasario 25 d. Briuselyje.
            
               
                  AKR ir ES ambasadorių komiteto vardu
               
               
                  Pirmininkė
               
               Luminița Teodora ODOBESCU
            
         
         
            (1)  OL L 317, 2000 12 15, p. 3.
         
            (2)  OL L 309, 2013 11 19, p. 50.
         
            (3)  OL L 350, 2006 12 12, p. 1.